Folketing
2007-05-08

Jeg vil godt vide, hvad Venstre har tænkt sig at gøre, hvis det nu viser sig, at nye ejere af landbrugsejendomme under 30 ha kommer og siger, at de ikke kan leje stuehuset ud. Jeg er med på, hvad der står i loven, så det er ikke det, jeg spørger til. Jeg spørger til, hvordan Venstre vil have, at den her lov skal administreres. Jeg ved sådan fra den eksisterende lov, at den jo i årevis har været administreret sådan temmelig lemfældigt og langmodigt, også hvad angår bopælspligt. Derfor interesserer det mig en hel del, hvad der er Venstres opfattelse af, hvordan loven skal administreres. (Kort bemærkning).